Narodna skupština
20180608

Dakle, prošao je jedan amandman od 1.040 ili koliko je podneto, i to baš naš. On naravno neće promeniti mnogo suštinu, ali hoću da vam kažem da nisu uvek ti amandmani pitanje života i smrti, ali jesu nekad malo poboljšanje tehničko, nekada ne samo tehničko. Ovaj se ticao komisije i uloge Komisije za hartije od vrednosti. Dakle, nekada može da se popravi zakon. Ovakvim načinom na koji radimo, evo čitavo zasedanje, četiri meseca kako radi ovaj parlament, mi onemogućavamo i poslanicima vladajuće većine i poslanicima opozicije da nešto konstruktivno doprinesu i da se neki predlozi zakonski poprave, ako može. Na kraju krajeva, i predlagaču onemogućavamo da razmisli, razmotri, pa eto i usvoji neke od tih predloga. Znači, reda radi se podnose amandmani i sa jedne i sa druge strane i time ne vršimo, barem jedan važan segment, možda i najvažniji segment Narodne skupštine i zapravo ne obnašamo, odnosno ne vršimo na zadovoljavajući način. Mislim da se sa tom praksom mora prekinuti. Ovo zasedanje je završeno. Sada smo u vanrednom zasedanju.